**KÖZBÜLSŐ MOTIVÁCIÓS FELMÉRÉS (2019)**

**A Gazdaságtudományi Kar beszámolója a 2018/2019. tanév hallgatók válaszai alapján**

A közbülső motivációs felmérések lényege, hogy megismerjük az Egyetem hallgatóinak véleményét, tapasztalatait a képzéssel és az intézménnyel kapcsolatban. Ezen felmérés keretein belül azokat a hallgatókat kérdezzük meg, akik a képzésük felénél tart, így már van kialakult képe a képzés minőségéről, az oktatás hatékonyságáról, az intézmény által nyújtott szolgáltatásokról. A felmérés ezen területeket járja körbe egy kérdőív formájában.

A kérdőívet 99, a Gazdaságtudományi Karon tanuló hallgató töltötte ki. A 99 kitöltő 72,2%-a alapképzésen vesz részt, 12,4% mesterképzésen, 15,5% pedig felsőoktatási szakképzésen.

Az alapszakok megoszlásában a legnagyobb arányban a gazdálkodási és menedzsment szakról töltötték ki a felmérést. Magas arányban képviseltették még magukat a pénzügyi és számvitel szakos hallgatók. Legalacsonyabb arányban az emberi erőforrás hallgatói jelentek meg a felmérésben.

A felmérésben résztvevők 12,4%-a mesterszakos hallgató, mely közül a legtöbben a vezetés és szervezés szakról vettek részt a felmérésben (a mesterszakos hallgatók 38%-a).

Felsőfokú szakképzésben szintén a gazdálkodási és menedzsment szakos hallgatók vettek részt a legnagyobb arányban a felmérésben (29,3%).

A kitöltők 64,6%-a költségtérítéses formában tanul nappali tagozaton, 37,4%-ban 2018-ban kezdték tanulmányaikat.

Jövőbeli tanulási attitűdjeik alapján mesterképzésben szeretnének részt venni a hallgatók, és nagy bizonyossággal megállapítható, hogy felsőoktatási szakképzésben, szakirányú továbbképzésben és doktori képzésben nem gondolkodnak a kitöltők.

A kitöltők 62,3%-a állandó jellegű és határozatlan időtartamú munkaviszonyban dolgozik. Ennek fényében 80,7%-a a kitöltőknek inkább főfoglalkozású dolgozónak vallja magát.

A kitöltők a diplomás léttől a magasabb jövedelmet várják el.

Általánosságban elmondható, hogy a kitöltők közepesnél nagyobb mértékben elégedettek az oktatáshoz-tanuláshoz szükséges erőforrások rendelkezésre állásával, ezen belül legalacsonyabb értéket a tanulástámogató informatikai rendszer kapott, legmagasabbat az épületek megközelíthetősége.

Hasonló a helyzet az egyetemi adatszolgáltatással is, közepesnél nagyobb mértékben elégedettek a kitöltők. Nem érzik igazságosnak a szociális támogatások rendszerét, illetve a tanulmányi ösztöndíjak rendszerét. A sportolási lehetőségekkel viszont kifejezetten elégedettek.

A kitöltők saját bevallása alapján az idegen nyelvi képességek fejlesztése lenne elérendő cél.

Összességében megállapítható, hogy a hallgatók inkább főfoglalkozású dolgozónak érzik magukat, sem mint tanuló hallgatóknak. Ez alapján a tanulmányi motivációkra erre alapozva lehetne fokozni. A diplomás léttől a magasabb jövedelem és az ehhez az úthoz vezető jobb pozíciók, magasabb beosztások motiválják a válaszadókat. Mivel véleményük alapján fontos, hogy a képzéseken új ismeretanyagot kapjanak, új gyakorlati anyaggal is tudjanak foglalkozni az alapképzéshez képest, mindenképpen szem előtt kell tartani a különböző szakokon oktatott kurzusok tantervének összeállításánál. A tananyagok naprakésszé tétele és a tudományos eredmények követése, illetve beépítése a tananyagba alapvető elvárás a hallgató részéről. Ezentúl érdemes az idegennyelvi kompetenciák fejlesztése.